Diari Oficial de la Generalitat Valenciana


Sumari del DOGV 6978, del 05-03-2013 (2013/2284)

RESOLUCIÓ de 27 de febrer de 2013, de la Universitat de València, per la qual es fa l'oferta pública d'una plaça de funcionari/funcionària interí/interina de programa: «Elaboración, estudios, propuesta y evaluación de datos estadísticos relacionados con los diversos colectivos universitarios al efecto de diagnóstico continuado de la situación de las mujeres y los hombres en el entorno universitario».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6978

Data del DOGV
:   05-03-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/2284


Data del document
:   27-02-2013

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 27 de febrer de 2013, de la Universitat de València, per la qual es fa l'oferta pública d'una plaça de funcionari/funcionària interí/interina de programa: «Elaboración, estudios, propuesta y evaluación de datos estadísticos relacionados con los diversos colectivos universitarios al efecto de diagnóstico continuado de la situación de las mujeres y los hombres en el entorno universitario». [2013/2284]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública d'una plaça de funcionari/funcionària interí/interina de programa d'acord amb les bases que s'exposen a continuació.  
  
  
Primera. Requisits generals de les i els aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació està definida en el Tractat Constitutiu de la Unió Europea.  
  
Així mateix, s'estén igualment als cònjuges dels espanyols i dels nacionals d'altres estats membres de la Unió Europea, siga quina siga la seua nacionalitat, sempre que no estiguen separats de dret i els seus descendents, i als dels seu cònjuge sempre que no estiguen separats de dret, siguen menors de vint-i-un any o majors d'aquesta edat dependents.  
1.2. Tenir complerts 16 anys el dia en què acaba el termini de presentació de sol·licituds.  
1.3. Estar en possessió de la titulació acadèmica que figura en l'annex I o complir les condicions per obtenir-la en la data en què acaba el termini de presentació d'instàncies. En el cas de titulacions obtingudes a l'estranger, cal tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
1.4. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
1.5. No estar inhabilitat/da per a l'exercici de funcions públiques, o no haver estat separat/da mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos/sotmeses a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Tots aquests requisits s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
  
Segona. Sol·licituds  
2.1. Les persones interessades que reunisquen els requisits generals i els que s'assenyalen en l'annex I han de presentar la sol·licitud, juntament amb el currículum i els documents que acrediten els mèrits al·legats, adreçada al Servei de Recursos Humans - PAS, Edifici Rectorat de la Universitat de València, avinguda Blasco Ibáñez, 13, 46920 València, al Registre de la Gerència de la Universitat de València (av. Blasco Ibáñez, 13, 46168 València), a través de qualsevol altre registre auxiliar dels centres universitaris de la Universitat de València o per qualsevol dels procediments establerts en l'article 38 de la Llei 30/1992, de 26 de novembre.  
  
Les instàncies presentades a les oficines de correus han de complir el procediment establert en l'article 205.3 del Reglament dels Serveis de Correus.   
2.2. Com a instància, es farà servir el model que facilita el Servei de Recursos Humans (PAS) de la Universitat de València (av. Blasco Ibáñez, 13, 46325 València); n'hi ha una còpia en la pàgina web .  
2.3. El termini de presentació de les instàncies és de 10 dies naturals a partir de l'endemà de la publicació d'aquesta resolució en el Diari Oficial de la Comunitat Valenciana (DOCV).  
2.4. Per Resolució del rector de 14 de gener de 2005, publicada en el DOCV del dia 14 de març de 2005, els dissabtes no es consideren hàbils a efectes de terminis dels procediments administratius, de manera que si un termini finalitza en dissabte, aquest s'ha d'entendre prorrogat al primer dia hàbil següent.   
  
Tercera. Documentació que cal presentar  
Juntament amb la sol·licitud, les persones interessades han de presentar la documentació següent:  
3.1. Fotocòpia del document nacional d'identitat, o fotocòpia del NIE.  
3.2. Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent.   
3.3. Curriculum vitae, amb acreditació dels mèrits mitjançant documents fotocopiats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància. En qualsevol moment, però, la comissió o la Universitat de València pot demanar a les i els aspirants que acrediten la veracitat de les circumstàncies i els documents aportats que hagen estat objecte de valoració.  
  
3.4. Tres mesos després d'haver acabat el procés de selecció i quan haja estat publicada la proposta de nomenament en la pàgina web les persones interessades podran sol·licitar la devolució dels currículums al Servei de Recursos Humans - PAS, Edifici Rectorat de la Universitat de València. Transcorreguts sis mesos, els currículums que resten en aquest servei seran destruïts d'ofici.  
  
Quarta. Sistema selectiu  
4.1. El sistema selectiu consisteix en la valoració del currículum de les i els aspirants per la comissió avaluadora que figura en l'annex IV, els quals seran valorats per aquesta d'acord amb el barem que figura en l'annex III. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera, realitzar una entrevista a les i els aspirants. El nombre d'aquells que passen a la fase d'entrevista, que serà eliminatòria, es determinarà per criteri de la comissió avaluadora.   
  
4.3. Acabat el procediment selectiu, es farà pública la baremació de les i els aspirants, la proposta de nomenament i la resolució de nomenament de la persona seleccionada al tauler d'anuncis del Servei de Recursos Humans (PAS) i en la pàgina web .  
4.4. D'aquesta convocatòria es pot establir que les i els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats i les candidates millor puntuats/puntuades no s'ajusta totalment al perfil de la plaça i a les necessitats del programa.  
  
  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
La presidència de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
  
5.4. El procediment d'actuació de la comissió s'ha d'ajustar en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.5. Per a les comunicacions i qualsevol problema que puga sorgir, la comissió avaluadora té la seu al Servei de Recursos Humans - PAS, Edifici Rectorat de la Universitat de València.  
  
Sisena. Informació respecte de les dades recollides  
6.1. Les dades subministrades per la persona interessada poden quedar incorporades en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), i Reial Decret 1720/2007, de 21 de desembre, pel qual s'aprova el Reglament de Desenvolupament de la LOPD.  
6.2. El fitxer queda sota la responsabilitat de la Secretaria General de la UVEG (av. Blasco Ibáñez, 13, 46643 València).  
6.3. La informació obtinguda serà processada exclusivament per a la gestió de la base de dades de contractació d'aquest personal.  
6.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per garantir la confidencialitat i la integritat de la informació.  
6.5. Les persones interessades podran exercir els seus drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València (av. Blasco Ibáñez, 13, 46722 València).  
  
Setena. Recursos  
Contra aquesta resolució, que exhaureix la via administrativa, es pot interposar potestativament recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
Contra els actes de la comissió avaluadora es pot interposar recurs d'alçada, d'acord amb el que fixa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, pot revisar les resolucions del tribunal, d'acord amb l'esmentada norma.   
  
València, 27 de febrer de 2013.- El rector, p. d. (DOCV 06.09.2012), el gerent: Joan Oltra i Vidal.  
  
  
ANNEX I  
Condicions generals del nomenament  
  
1. Plaça de funcionari/funcionària interí/interina de Programa: «Elaboración, estudios, propuesta y evaluación de datos estadísticos relacionados con los diversos colectivos universitarios al efecto de diagnóstico continuado de la situación de las mujeres y los hombres en el entorno universitario».  
2. Denominació i classificació:  
Escala tècnica mitjana de planificació, anàlisi i avaluació (perfil sociologia).  
Grup: A.  
Subgrup: A2.  
Complement de destinació: 20.  
Complement específic: E035.  
3. Jornada de treball: 30 hores setmanals.  
4. Període del programa:  
Aquest programa té una duració fins al termini de l'exercici pressupostari i les successives pròrrogues estaran determinades per la disponibilitat pressupostària.  
5. Requisits:  
Titulació: diplomatura o grau de l'àrea de Ciències Socials.  
Coneixements d'idiomes comunitaris: anglès i francès (nivell B2).  
  
Coneixements de valencià: nivell mitjà.  
6. Mèrits preferents:   
Formació universitària complementària: coneixements acreditats de Sociologia superiors a la titulació exigida.   
Coneixements del funcionament universitari.   
Coneixements acreditats del col·lectiu estudiantil.   
Experiència en investigació social.   
  
  
ANNEX II  
  
La instància ha de contenir, si més no, les dades següents:  
1. Dades personals: cognoms i nom, data de naixement, DNI, telèfon de contacte i adreça.  
2. Denominació: escala tècnica mitjana de planificació, anàlisi i avaluació (perfil sociologia).  
3. Denominació del programa: «Elaboración, estudios, propuesta y evaluación de datos estadísticos relacionados con los diversos colectivos universitarios al efecto de diagnóstico continuado de la situación de las mujeres y los hombres en el entorno universitario».  
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada al Servei de Recursos Humans - PAS, Edifici Rectorat de la Universitat de València.  
  
  
ANNEX III  
Barem  
  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Mèrits preferents, experiència prèvia i coneixements concrets: fins a 3 punts.  
4. Entrevista: fins a 3 punts.  
  
  
ANNEX IV  
  
Comissió avaluadora titular  
Presidència: Capitolina Díaz Martínez, professora titular de Sociologia i Antropologia Social.  
Vocal 1: Carmen Tomás Juan, directora de la Unitat d'Igualtat.  
Vocal 2: Gonzalo Montiel Roig, tècnic superior de gestió cultural i patrimoni.  
Vocal 3: José Luis Martí Mateu, tècnic superior de planificació, anàlisi i avaluació.  
Secretària: Teresa Domingo Pla, cap del Servei de Recursos Humans - PAS.  
  
Comissió avaluadora suplent  
Presidència: Amparo Mañes Barbe, cap del Servei d'Anàlisi i Planificació.  
Vocal 1: Rosa María Mochales San Vicente, cap del Servei Tècnic i de Manteniment.  
Vocal 2: Jordi Chaume Varela, tècnic superior de planificació, anàlisi i avaluació.  
Vocal 3: Vicente Bellver Monzó, tècnic d'administració especial.  
  
Secretària: Raquel Castellano Maciá, tècnica mitjana d'administració general.